CELEX: C2007/117/18
Language: da
Date: 2007-05-26 00:00:00
Title: Sag C-133/07 P: Appel iværksat den 6. marts 2007 af Raiffeisen Zentralbank Österreich AG til prøvelse af dom afsagt den 14. december 2006 af Retten i Første Instans (Anden Afdeling) i de forenede sager T-259/02 — T-264/04 og T-271/02, Raiffeisen Zentralbank Österreich AG m.fl. mod Kommissionen for De Europæiske Fællesskaber, vedrørende sag T-259/02

26.5.2007   
            
            
               DA
            
            
               Den Europæiske Unions Tidende
            
            
               C 117/11
            
         Appel iværksat den 6. marts 2007 af Raiffeisen Zentralbank Österreich AG til prøvelse af dom afsagt den 14. december 2006 af Retten i Første Instans (Anden Afdeling) i de forenede sager T-259/02 — T-264/04 og T-271/02, Raiffeisen Zentralbank Österreich AG m.fl. mod Kommissionen for De Europæiske Fællesskaber, vedrørende sag T-259/02
   (Sag C-133/07 P)
   (2007/C 117/18)
   Processprog: tysk
   Parter
   
      Appellant: Raiffeisen Zentralbank Österreich AG (ved Rechtsanwalt S. Völcker og G. Terhorst)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Dom afsagt den 14. december 2006 af Retten i Første Instans i de forenede sager T-259/02 — T-264/02 og T-271/02 (1) ophæves, for så vidt som Kommissionen frifindes i det af RZB anlagte søgsmål.
            
         
               —
            
            
               Artikel 3 i Kommissionens beslutning af 11. juni 2002 (K(2002) 2091) annulleres for så vidt angår RZB.
            
         
               —
            
            
               Subsidiært nedsættes den bøde, som RZB er blevet pålagt ved den anfægtede beslutnings artikel 3, efter Domstolens frie skøn.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Retten har tilsidesat artikel 81 EF, idet den har antaget, at Kommissionen kan slutte, at udvalgsmødernes blotte udstrækning til hele en medlemsstats område kan påvirke den mellemstatslige samhandel.
   Retten har med urette anset udvalgsmøderne for en »meget alvorlig overtrædelse «i den forstand, hvori udtrykket er anvendt i retningslinjerne for bødeberegningen. Retten har foretaget en urigtig anvendelse af de i retningslinjerne nævnte kriterier for overtrædelsens grovhed (overtrædelsens art, konkrete indvirkning på markedet, det relevante markeds udstrækning), har ikke taget hensyn til selektiviteten i Kommissionens forfølgning og har ikke til sidst foretaget den samlede afvejning af alle synspunkter, som den selv kræver.
   Retten har på retsstridig vis tilskrevet RZB hele Raiffeisen-sektorens markedsandele. Derved har Retten med urette begrænset sin prøvelse til kun »åbenbar «forskellig behandling i forhold til andre banker. Der har ikke været det nødvendige retsgrundlag til en fuld tilskrivning.
   Retten har bedømt RZB's samarbejde retligt forkert. Retten har anvendt kriteriet »betydelig merværdi «i strid med forbuddet mod tilbagevirkende kraft, har set bort fra, at diverse samarbejdsbidrag fra RZB var frivillige, har med urette lagt en omvendt bevisbyrde med hensyn til værdien af samarbejdet til grund, har uretmæssigt afvist den fælles redegørelse for de faktiske omstændigheder som en ubrugelig form for samarbejde, og har fejlagtigt ikke anset RZB's indrømmelse af, at aftalerne havde et konkurrencebegrænsende formål, for et samarbejdsbidrag.
   
      (1)  EFT C 331, s. 29.